حرية الفكر او حرية التفكير مبدأ من مبادىء الليبراليه الاساسيه ، هو الحق فى حرية الفرد ان تكون له آراء و افكار او تصورات مستقله عن الناس التانيين فى موضوع معين ، حتى لو افكار المختلفين معاه هى المنتشره او المسيطره. حرية الفكر بتعتبر واحده من الحريات الرئيسيه اللى كانت فى الاعلان العالمى لحقوق الانسان ، بالتحديد فى البند 18 وتنص على "كل شخص له الحق فى حرية التفكير و الضمير و الدين. و ايضا حرية تغيير ديانتهُ او عقيدتهُ, و حرية الإعتراف بيهم بـ التعليم و الممارسه و إقامة الشعائر و مراعاتها سواء كان سر او مع الجماعه". معظم الدول المتقدمه و العلمانيه بتحترم حرية الفكر و موجوده فى الدستور و القوانين و كل حاجه ، اما الدول الثيوقراطيه يعنى الدينيه و القمعيه و الفاشيه و الديكتاتوريه فهى لا تحترم حرية الفكر ولا التعبير ولا الاعتقاد . حرية الفكر لها ارتباط بحرية التعبير و حرية العقيده ، بالرغم ان كل واحده فيهم مختلفه. ليبراليه حرية التعبير حرية العقيده